
Татарстан Республикасында авыл хуҗалыгы продукциясе һәм азык-төлек базарын күзәтү буенча штаб эшли, һәм атна саен ТР Авыл хуҗалыгы һәм азык-төлек министрлыгы мониторингы төзелә. Бу хакта бүген Татарстан Премьер-министры Илдар Халиков республиканың профсоюз активы белән очрашуда белдерде.

Очрашу Хезмәт сараенда узды (Казан, Мөштәри ур., 9).

“Республикада төп туклану продуктларына бәяләр җитди күзәтелеп тора”, - дип белдерде ТР Премьер-министры.

Аның сүзләренчә, авыл хуҗалыгы өлкәсендә чит ил товарларын алыштыруга этәргеч бар. 2015 ел нәтиҗәләре буенча республикада сыр җитештерү 1,5 тапкыр, шикәр-28%ка, макарон-18%ка, кош ите-10%ка, май-14%ка арткан.

“Гомумән бу – төп туклану продуктларына бәяләрне күзәтеп тору мөмкинлеген бирә”, - дип йомгаклады Илдар Халиков.
Илдар Халиков: “Республикада төп туклану продуктларына бәяләр җитди күзәтелеп тора”